בית שניאורסון

בית שניאורסון הוא מבנה מגורים ישן הממוקם בלב היישוב היהודי בחברון, שנבנה במאה ה-19 כ-10 מטרים דרומית לבית הדסה. בעבר היה הבית אחד המבנים ששימשו את קהילת חב"ד בחברון, הוא שימש כבית ועד קהילתי, בית מדרש, בית הכנסת אורחים ובית מגורים.

בבית שניאורסון התגוררה הרבנית מנוחה רחל סלונים מחב"ד, הנחשבת "אם היישוב היהודי בחברון" ורבים שחרו לפתחה ובאו לבקש את ברכותיה בלשכתה שבבית זה.

עם חידוש היישוב היהודי נוספו לבניין 2 קומות ולחזיתו הצפוני של הבניין הוצמד בניין חדש הנקרא בית השישה על שם ששת המתנחלים שנרצחו במאי 1980 בפיגוע בבית הדסה. בצדו האחורי של בית שניאורסון נבנה בניין נוסף הנקרא בית פינק (ע"ש התורמים). כיום מתגוררות בבניין 6 משפחות גדולות ובקומת הכניסה נפתח פעוטון. מספר פעמים אירעו תקריות אלימות של תושבים ערבים כלפי תושבי הבניין, והוגברה בו האבטחה. בשנות האלפיים תבע תושב העיר את תושבי הבניין על פלישה לאדמות פלסטיניות והרחבת המבנה ללא אישור.

קישורים חיצוניים 
 בית שניאורסון באתר זופ.
 בית שניאורסון באתר חברון.

הערות שוליים 

היישוב היהודי בחברון: מבנים
בתי כנסת חב"דיים